Hun har vært aktiv i fagbevegelsen siden 1993, og satt sentralt i daværende Norsk musiker- og musikkpedagogisk forening og var med på opprettelsen av Musikernes fellesorganisasjon i LO, der hun også har vært forbundsstyremedlem. Hun har også vært leder for ulike organisasjoner, både lokalt, regionalt og internasjonalt (nordisk). Partipolitisk aktiv ble hun gjennom Tønsberg Arbeiderparti i 2003. Hun ble valgt inn i Tønsberg bystyre i 2007, men flyttet til Harstad samme år. I Harstad jobbet hun som daglig leder i Kultur i Troms fram til hun ble valgt til ordfører ved valget i 2011.